इलाहाबाद. शहर में सिविल लाइंस इलाके के सुभाष चौराहे पर गुरुवार दोपहर 9 साल की एक बच्ची रस्सी पर करतब दिखाती मिली। वह बांस के सहारे बांधी गई रस्सी पर स्टील की प्लेट पर घुटनों के बल बैठकर एक छोर से दूसरे छोर तक गई। बेहद खतरनाक इस खेल को देख रहे लोगों ने खूब ताली बजाई। यह कोई कॉम्प्टीशन नहीं बल्कि उसका पेशा है। रोजी-रोटी की जुगाड़ के लिए वह ऐसा करती है। (चौथी स्लाइड में देखें वीडियो...)
घुमंतू फैमिली से है बच्ची
मूलतः छत्तीसगढ़ बिलासपुर जिले के रहने वाले राघव नाथ और उनकी पत्नी सीतइया गुरुवार को इलाहाबाद के सिविल लाइंस स्थित सुभाष चौराहे पर थे। 2 बेटे और 1 बेटी के पालन-पोषण के लिए यह पूरा परिवार घूम-घूम कर लोगों का मनोरंजन करता है। उससे मिलने वाले पैसे से वे पेट पालते हैं। अपने साथ लाउडस्पीकर और वीडियो लेकर चलने वाले इस परिवार में फिलहाल 9 साल की उनकी बेटी सुखबई डोरी पर चलने का कारनामा दिखाती है। बच्ची ने पूछने पर कहा कि यह उसका पेशा है।
4 साल की उम्र से ले रही है ट्रेनिंग
इस खेल में बच्ची के माता-पिता उसकी हौसला अफजाई करते हैं। करीब आधे घंटे तक एक लंबे बांस के सहारे बैलेंस बनाकर इस बच्ची ने सूत की डोरी पर बड़ी निर्भीकता से कदमताल किया। इसे देखकर लोग चौंक गए। वहां मौजूद लोग उस बच्ची को कुछ न कुछ देकर गए। राघव का कहना है कि इसके लिए बच्चों को बचपन से ट्रेनिंग देते हैं। बेटी जब 4 साल की थी तब से उसे ट्रेनिंग दे रहे हैं। तब जाकर पिछले 4 साल से वह ऐसी कर रही है।
क्यों करते हैं ऐसा
रोजी-रोटी कमाने के लिए यह लोग देश के कोने-कोने में लगने वाले मेले और गांव-देहात-शहर हर जगह इस तरह फुटपाथ पर और मैदान में लोगों का मनोरंजन करते हैं। उनका कहना है कि इसमें खतरा भी बहुत होता है। तनिक भी बैलेंस बिगड़ा तो सीधे जान जा सकती है। बावजूद इसके पेट के लिए करना पड़ता है।
आगे की स्लाइड्स में देखें फोटो...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva